DA
18.7.2023
Den Europæiske Unions Tidende
C 253/29
— »Asparago verde di Canino« efterfulgt af akronymet IGP (BGB) eller ordene »Indicazione Geografica Protetta« (beskyttet geografisk betegnelse) — navn eller selskabsform og adresse på producenten og eventuelt pakkevirksomheden.
Brugen af navne, forretningsbetegnelser og forhandlermærker er imidlertid tilladt, hvis de ikke er anprisende og ikke risikerer at vildlede forbrugeren.
Ordene »Indicazione Geografica Protetta« kan gentages et hvilket som helst andet sted på beholderen eller etiketten, herunder som akronymet »I.G.P.«.
Der må ikke anføres andre oplysninger end de udtrykkeligt tilladte.
Logo
4.
Præcis afgrænsning af det geografiske område Produktionsområdet for den beskyttede geografiske betegnelse »Asparago verde di Canino« ligger i det administrative område i kommunerne Canino, Cellere, Montalto di Castro, Tarquinia, Tuscania, Tessennano, Arlena di Castro.
5.
Tilknytning til det geografiske område Ansøgningen om anerkendelse af »Asparago verde di Canino« er baseret på såvel produktets omdømme som dets særlige kvalitet, der skyldes produktets skinnende grønne farve, dets tekstur, smag og fravær af spild, hvilket har givet produktet tilnavnet »mangiatutto« (alt spises).
Denne asparges er rig på mineralsalte såsom jern og magnesium. »Asparago Verde di Canino« har en typisk skinnende grøn farve, som skyldes de særlige jordbunds- og klimaforhold i området, den vulkanske jordbund, der er rig på kalium og mineraler, navnlig jern og magnesium, hvilket har en synlig og karakteristisk indflydelse på farven.
Begrebet »mangiatutto« (alt spises) hænger sammen med, at produktet ikke er særlig trevlet, og at aspargeserne ved høsten skæres over jorden, hvorved den mest hvide, trevlede og hårde del, der ikke er behagelig at spise, fjernes: Denne agronomiske og tekniske specificitet gør det muligt for forbrugeren at anvende disse asparges i deres helhed og har givet produktet kendetegnet »mangiatutto« (alt spises).
Uafhængigt af genetikken bestemmes disse kendetegn af de gunstige landbrugsmæssige jordbunds- og klimaforhold og af de dyrkningsmetoder, der anvendes af lokale landbrugere i det geografiske område, der er nævnt i afsnit 4.
Jordbunden spiller en afgørende rolle, da dyrkningsområdets jordbundskarakteristika er gunstige for dyrkning af asparges.
Jordbunden i området er hovedsagelig lerholdig til ler-/sandholdig.
Jordbunden består hovedsagelig af kalkholdige terrasseoverflader og vulkanske aflejringer, som har en god kemisk frugtbarhed og dermed fremmer fremkomsten af asparges med den beskyttede geografiske betegnelse »Asparago verde di Canino«.
I perioder med regn betyder jordens hydrologiske egenskaber, at der ikke opstår en vandmætning.
Jordbunden har navnlig et højt indhold af calcium og kalium, men først og fremmest af jern og magnesium, hvilket giver produkter med den beskyttede geografiske betegnelse »Asparago verde di Canino« det jern- og magnesiumindhold, der kvalitetsmæssigt er kendetegnenede for denne asparges.
De klimatiske forhold i det geografiske område er særligt gunstige på grund af tilstedeværelsen af et mikroklima, der er tilpasset dette gartneriprodukt, hvilket også skyldes havets relative nærhed.
De milde temperaturer om vinteren og foråret gør en tidlig udplantning af rodstokkene mulig.
Dette sker normalt fra begyndelsen af januar til opnåelse af et høstegnet produkt.